Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 408

2. A munkaterület rövid, jellemző leírása A biztosításközvetítő a biztosítási termék iránti igény felkeltésével és tudatosításával közvetíti cége, az egész biztosítási szakma és saját személyes imázsát az ügyfelekhez. Felméri az ügyfelek biztosítási szükségleteit, számukra a legmegfelelőbb szolgáltatásokat ajánlja. A biztosításközvetítő a biztosítási értékesítési folyamatot teljes egészében átlátja, védi a biztosított és saját társasága érdekeit, rendszeres kapcsolatot tart az ügyfelekkel, elkötelezett a folyamatos szakmai képzés iránt. Bizalmat kelt a biztosítás és intézményei iránt. A biztosításközvetítő biztosítási ügynök, biztosítási alkusz, vezérügynök és ügyfélszolgálatos munkakörben foglalkoztatható. Ebben a feladatkörben tájékoztatja a leendő ügyfeleket, felkelti a biztosítás iránti igényt, bemutatja a biztosítási termékeket, az ügyfél rendelkezésére bocsájt minden olyan információt, amelyek ahhoz szükségesek, hogy az ügyfél megalapozott döntést hozhasson az adott termékkel kapcsolatban, a megbízó társasághoz közvetíti az ügyfelek által tett ajánlatokat, segíti az ügyfeleit a biztosításokkal kapcsolatos egyéb teendőik intézésében.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes